**PROCEDEMENTO PARA AS MODIFICACIÓNS MÁIS COMÚNS NAS ASOCIACIÓNS**

**Inscrición de modificación dos estatutos das asociacións**

Referencia normativa: Lei 1/2002, artigo 16 e R.D. 1497/2003, artigos 8-12

Documentación que se debe presentar:

* Solicitude.
* Acta da Asemblea Xeral pola que se acorda a modificación, ou certificado do secretario co visto e prace do presidente da asociación.
* Novos estatutos asinados polos representantes da asociación, coa data na que se acordou a modificación.
* Salvo que se modifique unicamente o domicilio, os demais cambios obrigan a presentar o texto íntegro, con dilixencia ao final do documento na que conste que quedaron redactados coa inclusión das modificacións acordadas na asemblea xeral, ou de acordo co procedemento establecido nos estatutos, indicando a data na que se adoptou a modificación.
* Certificado da composición da Xunta Directiva, se existisen cambios en relación coa inscrita, cos datos de identidade e NIF dos representantes da asociación e as súas sinaturas e, se é o caso, tamén as dos membros saíntes.
* Xustificante de aboamento da taxa correspondente.

En caso de cambio de domicilio da asociación, deberá acompañase a documentación prevista para a modificación dos estatutos, salvo o texto íntegro destes, isto é, por duplicado: solicitude e a acta da reunión na que se adoptou o acordo ou certificado desta.

**Modificación de xunta directiva**

Inscrición da identidade dos membros da xunta directiva

Ref. normativa R.D. 1497/2003, art. 11.

No prazo dun mes desde a elección ou modificación dos titulares da xunta directiva ou órgano de representación, dirixirase a solicitude de inscrición ao Rexistro Nacional de Asociacións

Debe acompañarse:

* Solicitude.
* Acta da reunión ou do acordo adoptado, segundo previsión establecida nos estatutos, ou certificado da mesma expedido polo secretario co visto e prace do presidente. Deberá conter a referencia do acordo, data de adopción, identidade dos elixidos, data de nomeamento e aceptación dos titulares, data de revogación ou cese.
* A acta deberá estar asinada tanto polos titulares entrantes, como, na medida do posible, polos salientes.

**Inscricións de suspensión, disolución ou baixa dunha asociación**

Referencia normativa: R.D. 1497/2003 artigos 21-23

Documentación:

* **Suspensión:**
  + Solicitude e copia da resolución xudicial firme, salvo que conste notificación de oficio.
* **Disolución:**
  + Solicitude.
  + Cese dos titulares da xunta directiva, asinado por estes, ou razóns da ausencia de sinatura.
  + Balance da asociación na data da disolución e identificación dos liquidadores, destino do patrimonio conforme aos estatutos, e identificación das causas da disolución (causas previstas nos estatutos: acreditación da concorrencia destas, vontade dos asociados: acta da reunión ou certificado desta, por sentenza xudicial firme: copia desta).
* **Baixa:**
  + Documento acreditativo das causas que motivaron a baixa e data destas (modificación do ámbito territorial, do réxime xurídico ou rexistral…).
  + Se a baixa se produce por disolución, documento acreditativo da concorrencia das causas da disolución e escrito dos liquidadores sobre o destino do patrimonio e solicitude de cancelación dos asentos rexistrais.

**Nota:** serán obxecto de inscrición segundo o artigo 2 do R.D. 1497/2003 os actos seguintes:

1) Constitución da Asociación

2) Modificacións estatutarias

3) Identidade dos titulares da xunta directiva ou órgano de representación

4) Apertura, cambio e peche de delegacións ou establecementos

5) A declaración e revogación da condición de utilidade pública

6) As asociacións que constitúen ou integran federacións, confederacións ou unión de asociacións

7) A incorporación e separación de asociación a una federación, confederación o unión de asociacións ou a entidades internacionais

8) A suspensión, disolución ou baixa da asociación e as súas causas

9) A apertura e o peche dunha delegación en España de asociación estranxeiras